
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΣΕΠΤΕΜΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στην κοινότητα Μιραλίου Ν. 

Αχαΐας. 1 

Αναγκαστική απαλλοτρίωση ακινήτων στη θέση «ΛΙΒΑΔΙ» Δήμου 

Κομοτηνής. 2 

Αναγκαστική απαλλοτρίωση (ακινήτου στη θέση Βαρίδι κοιν. Μεαο- 
τόπου Ν. Λέςβου. 3 

ΑΝΑΚΟΙΝΩΣΕΙΣ 

Ανακοίνωση για παρακατάθεση αποζημίωσης από αναγκαστική 
απαλλοτρίωση στην Κοινότητα Σπαρτοχωρίου Λευκάδας .... 4 

Παρακατάθεση αποζημίωσης από αναγκαστική απαλλοτρίωση ακι¬ 
νήτου στο δήμο Λιτοχώρου Ν. Πιερίας. 5 

Ανακοίνωση κατάθεσης στο Ταμείο Παρακαταθηκών και Δανείων 
ποσού 769.500 δρχ. για απαλλοτρίωση ακινήτου στο Δήμο 
Ανωγίων Ν. Ρέθυμνου. 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στη γω¬ 
νία των οδών Μακ. Κινγκ και Ικτίνου 22 στη Θεσσαλονίκη και 
καθορισμός ειδικών όρων προστασίας και περιορισμών δόμησης 7 
Χαρακτηρισμός ως διατηρητέου του αρχιτεκτονικού συνόλου της 
οδού Αντιγονιδών της θεσ/νίκης που αποτελείται από τα εξής 
κτίρια: Αντιγονιδών 1-Αντιγονιδών 15-Αντιγονιδών 16, Αμ¬ 
βροσίου 1-3 και Εγνατίας 27 και Αντιγονιδών και καθορισμός 


ειδικών όρων προστασίας και περιορισμών δόμησης . 8 

Χαρακτηρισμός ως διατηρητέων των κτιρίων που βρίσκονται στην 
οδό Κλεισούρας 3 και 7, της Θεσ/νίκης και καθορισμός ειδικών 
όρων προστασίας και περιορισμών δόμησης. 9 


ΑΠΟΛΛΟΤΡ ΙΩΣΕΙΣ 

Α ΠΟΦΑΣΕΙ Σ 

Αριθ. 667 (1) 

Αναγκαστική απαλλοτρίωση ακινήτων στην κοινότητα Μιραλίου Ν. 

Αχαΐας. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΜΙΡΑΛΙΟΥ 

Με την 27/88 απόφαση του Κοινοτικού Συμβουλίου Μιραλίου η 
οποία επικυρώθηκε με την Α.29138/29 Αυγούστου 1988 απόφαση 
του Νομάρχη Αχαΐας, κηρύσσεται αναγκαστική απαλλοτρίωση των 
ακινήτων ιδιοκτησίας: Αφών Κανελλάκη (περιβόλι Ψ0) 135.00 Μ2, 
Αφών Ανδρουτσόπουλοι εκτάσεως (περιβόλι) 124.00 Μ2, Κων/νου 


Ζαχαρόπουλου εκτάσεως (περιβόλι) 45.000 Μ2, Ανδρέα Σωτηρόπου- 
λου εκτάσεως (περιβόλι) 38.00 Μ2 και Αποστόλου Σωτηρόπουλο εκτά¬ 
σεως (περιβόλι) 74.000 Μ2 προς το σκοπό της δημιουργίας στην Κοι¬ 
νότητα αυτή Κοινοτικής πλατείας. Η σχετική αποζημίωση θα βαρύνει 
το ανωτέρω ΟΤΑ και θα καταβληθεί στους δικαιούχους σύμφωνα με τις 
διατάξεις του Ν.Δ. 797/71 χωρίς να αποκλείται και ο καθορισμός της 
διά συμβιβασμού. 

Μιράλιο, 10 Σεπτεμβρίου 1988 

Ο Πρόεδρος 
ΓΕΩΡΓΙΟΣ ΤΣΑΛΤΑΣ 

-♦- 

Αριθ. 12421 (2) 

Αναγκαστική απαλλοτρίωση ακινήτων στη θέση «ΛΙΒΑΔΙ» Δήμου Κο¬ 
μοτηνής. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΟΜΟΤΗΝΗΣ 


Με την αρ. 75/88 νομότυπη απόφαση του Δημοτικού Συμβουλίου 
Κομοτηνής, κηρύχθηκε αναγκαστική απαλλοτρίωση για ακίνητα κεί¬ 
μενα στη θέση «ΛΙΒΑΔΙ» της κτηματικής περιοχής Κομοτηνής, όπως 
εμφανίζονται στο συνταχθέν Κτηματολογικό Διάγραμμα, για να εγκα- 
ταστήαει στο χώρο αυτό Σταθμό Επεξεργασίας Λυμάτων, σύμφωνα με 
τις διατάξεις των Ν.Δ. 797/71 και των αρθ. 243, 244 του Π.Δ. 76/ 
85. 


Η προαναφερθείαα απόφαση τυγχάνει εφαρμογής από τη δημοσίευσή 
της στην Εφημερίδα της Κυβερνήσεως. 

Κομοτηνή, 5 Σεπτεμβρίου 1988 

Ο Αντιδήμαρχος 
ΧΡΗΣΤΟΣ ΡΟΥΠΓΙΔΗΣ 


♦ 


Αριθ. 286 (3) 

Αναγκαστική απαλλοτρίωση ακινήτου στη θέση Βαρίδι κοιν. Μεσοτό- 
που Ν. Λέσβου. 


Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΜΕΣΟΤΟΠΟΥ ΛΕΣΒΟΥ 


Με τις 48/87 και 7/88 αποφάσεις του Κοινοτικού Συμβουλίου Με- 
σοτόπου Λέσβου που εγκρίθηκαν με τη 10581/22.7.88 απόφαση του 
Νομάρχη Λέσβου (η οποία απέρριψε συγχρόνως και τις ενστάσεις των 
αδελφών Άρη Παπανικολή και Σαπφώς Παπανικολή), απαλλοτριώ¬ 
θηκε αναγκαστικά το αγρόκτημα ιδιοκτησίας κληρονόμων Ιωάννου : 
Παπανικολή στη θέση «Βαρίδι» εκτάσεως 7583,30 τ.μ. για τη δη¬ 
μιουργία κοινοτικού Γυμναστηρίου. 


Μεσότοπος, 7 Σεπτεμβρίου 1988 


Ο Πρόεδρος της Κοινότητας 
ΓΡΗΓΟΡΙΟΣ ΒΟΥΔΟΥΡΗΣ 

Α ΝΑΚΟΙΝΩΣ ΕΙΣ 

Αριθ. 571 (4) 

Ανακοίνωση για παρακατάθεση αποζημίωσης από αναγκαστική απαλ¬ 
λοτρίωση στην Κοινότητα Σπαρτοχωρίου Λευκάδας. 

ΚΟΙΝΟΤΗΤΑ ΣΠΑΡΤΟΧΩΡΙΟΪ ΛΕΥΚΑΔΑΣ 

Σύμφωνα με τις; διατάξεις των άρθρων 7 και 8 του Ν.Δ. 797/1971 
«Περί αναγκαστικών απαλλοτριώσεων» πληροφορούμε όσους: 


1. Έχουν δικαίωμα κυριότητας ή άλλα εμπράγματα δικαιώματα στο 
ακίνητο που απαλλοτριώθηκε με τη 42/1986 απόφαση του Κοινοτικού 
Συμβουλίου Σπαρτοχωρίου (ΦΕΚ 176/1987 τ.Δ'), για την επέκταση 
του Κοινοτικού Νεκροταφείου. 

2. Έχουν εγγράψει υποθήκη ή έχουν επιβάλει κατάσχεση ή με οποιο- 
Βήποτε τρόπο διεκδικούν το απαλλοτριωθέν, ότι η αποζημίωση που κα¬ 
θορίσθηκε από το Μονομελές Πρωτοδικείο Λευκάδας με την 131/ 
1988 απόφαση, για το ακίνητο, και τα υπερκείμενα αυτού, που φαίνο¬ 
νται στο από 19.8.1986 κτηματολογικό πίνακα και στο από 
19.8.1986 κτηματολογικό διάγραμμα, που συνέταξε η Τ.Υ.Δ.Κ. Λευ¬ 
κάδας, έχει κατατεθεί στο Γραφείο Παρακαταθηκών και Δανείων Λευ¬ 
κάδας και έχει εκδοθεί το αριθ. 4452/29.8.1988 Γραμμάτιο συστά- 
σεως Παρακαταθήκης για δρχ. 178.200. 

3. Η αποζημίωση αυτή είναι αποδοτέα σ’ αυτούς, που θα αναγνωρι- 
σθούν δικαιούχοι με σχετική απόφαση του Μονομελούς Πρωτοδικείου 
Λευκάδας. 

Σπαρτοχώρι, 5 Σεπτεμβρίου 1988 

Ο Προϊστάμενος της Κοινότητας 
ΔΗΜΗΤΡΙΟΣ Γ. ΣΚΙΩΤΗΣ 


Αριθ. 3168 (5) 

Παρακατάθεση αποζημίωσης από αναγκαστική απαλλοτρίωση ακινή¬ 
του στο δήμο Λιτοχώρου Ν. Πιερίας. 

Ο ΔΗΜΑΡΧΟΣ ΛΙΤΟΧΩΡΟΥ 

Με το αριθμ. 935954/9.9.88 γραμμάτιο συστάσεως παρακαταθή¬ 
κης ποσού 9.575.000 δρχ. παρακατατέθηκε το ποσό αυτό για την απο¬ 
ζημίωση απαλλοτριωθείσης εκτάσεως, η οποία θα αποδοθεί στους με 
δικαστική απόφαση αναγνωρισθησόμενους δικαιούχους. Στοιχεία 
απαλλοτρίωσης: Απόφαση 109/83 Δημοτικού Συμ/λίου Λιτοχώρου 
(ΦΕΚ 580/84). Σκοπός: Αποζημίωση ιδιοκτητών για επέκταση πλα¬ 
τείας. Περιοχή Δήμου Λιτοχώρου. Απόφαση καθορισμού τιμής μονάδος 
182/87 Μον. Πρωτ.Κατερίνης. Αριθμός Δηλώσεως Φ.Μ.Α. 2050, 
2051, 2049, 2048, 2047/88 Οικ. Εφορίας Κατερίνης. 

Λιτόχωρο, 12 Σεπτεμβρίου 1988 
Ο Δήμαρχος 
ΘΑΝ. ΚΑΤΣΑΜΑΚΑΣ 


Ανακοίνωση κατάθεσης στο Ταμείο Παρακαταθηκών και Δανείων πο¬ 
σού 769.500 δρχ. για απαλλοτρίωση ακινήτου στο Δήμο Ανωγείων 
Ν. Ρεθύμνου. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΝΩΓΕΙΩΝ 
Με την 28/1986 απόφαση του Δημ. Συμβουλίου Ανωγείων που 
εγκρίθηκε με την 4524/1987 πράξη της Νομαρχίας Ρεθύμνης και που 
δημοσιεύθηκε στο με αριθ. 1314/31.12.1986 Φ.Ε.Κ. απαλλοτριώ¬ 
θηκε αναγκαστικά για λόγους δημόσιας ωφέλειας ακίνητο (οικόπεδο) 
του Κων/νου Κεφαλογιάννη, του οποίου η προσωρινή τιμή μονάδας 
αποζημιώσεως οριστικοποιήθηκε στις 4.500 δρχ. το τετραγωνικό με 
την 86/88 απόφαση του Μονομελούς Πρωτοδικείου Ρεθύμνης. 

Δηλαδή 171 τ.μ. X 4.500 δρχ. = 769.500 δρχ. οι οποίες και κατατέ¬ 
θηκαν στο Ταμείο Παρακαταθηκών και Δανείων για είσπραξη από τον 
δικαιούχο. ·> 

Ο Δήμαρχος 
Γ. ΚΛΑΔΟΣ 

ΠΟΛΕΟΔΟΜΙΑ 

ΑΠ ΟΦΑΣΕ ΙΣ 

Αριθ. οικ. 3240 (7) 

Χαρακτηρισμός ως διατηρητέου του κτιρίου που βρίσκεται στη γωνία 

των οδών Μακ. Κινγκ και Ικτίνου 22 στη Θεσσαλονίκη και καθορι¬ 
σμός ειδικών όρων προστασίας και περιορισμών δόμησης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις δ/ξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210 Α) και ειδικότερα των άρθρων 3 και 4 αυτού, όπως 
τροποποιήθηκε με το Ν. 1772/13.5.88 (ΦΕΚ 91/17.5.88). 

2. Τις δ/ξεις του Π.Δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157Α). 

3. Τις δ/ξεις του Π.Δ/τος 353/1985 «Μεταβίβαση αρμοδιοτήτων 
στη Δ/νση Οικισμού Θεσσαλονίκης και στη Νομαρχία Θεσσαλονίκης» 
(ΦΕΚ 128 Α'). 

4. Την 75724/1151/1983 κοινή απόφαση των Υπουργών Προε¬ 
δρίας της Κυβέρνησης και Χωροταξίας, Οικισμού και Περιβάλλοντος 
(ΦΕΚ 767 Β) όπως τροποποιήθηκε με την 28112/356/1985 όμοια 
απόφαση (ΦΕΚ 205 Β). 

5. Τις διατάξεις του Π.Δ/τος 358/86 «Καθορισμός αρμοδιοτήτων 
Υπουργείου Β. Ελλάδας» (ΦΕΚ 158 Α). 

6. Την 31252/1530/1987 κοινή απόφαση των Υπουργών Προε¬ 
δρίας της Κυβέρνησης, Εσωτερικών και Περιβάλλοντος, Χωροταξίας 
και Δημ. Έργων (ΦΕΚ 482 Δ/29.5.87). 

7. Την από 5.3.87 αιτιολογημένη έκθεση της Δ/νσης Οικισμού Θεσ¬ 
σαλονίκης, σχετικά με το χαρακτηρισμό του παραπάνω κτιρίου ως δια¬ 
τηρητέου, 

8. Το απόσπασμα πρακτικού της 16ης/17.6.87 συνεδρίασης της 
ΕΠΑΕ/ΔΟΘ. 

9. Την από 7.10.87 ένσταση του πληρεξούσιου δικηγόρου Βασ. 
Στράγγα. 

10. Την εξέταση της από την υπηρεσία μας και το απόσπασμα πρα¬ 
κτικού της 5ης/31.3.88 συνεδρίασης της ΕΠΑΕ/ΔΟΘ, αποφασί¬ 
ζουμε: 

1. Χαρακτηρίζουμε ως διατηρητέο το κτίριο που βρίσκεται στη γω¬ 
νία των οδών Μακ. Κινγκ και Ικτίνου 22 του ρυμοτομικού σχεδίου 
θεσ/νίκης, όπως φαίνεται σημειωμένο με διαγράμμιση στο σχετικό 
πρωτότυπο διάγραμμα σε κλίμακα 1:500 που θεωρήθηκε από την 
Προϊσταμένη της Δ/νσης Οικισμού θεσ/νίκης και που συνοπτικό του 
οιντίτυπο δημοσιεύεται με την απόφαση αυτή επειδή πρόκειται για κτί¬ 
ριο της πυρίκαυστης ζώνης της θεσ/νίκης που κτίστηκε το 1930 και 
βρίσκεται σε περίοπτη θέση και στο άμεσο περιβάλλον του I. Ν. Αγ.Ιω- 
άννου, όπου μαζί με τα άλλα κτίρια της οδού Ικτίνου και της πλατείας 
της Αγ. Σοφίας διατηρείται η φυσιογνωμία του αστικού παρελθόντος 
της περιοχής. Δίνεται η δυνατότητα κατεδάφισης της νεότερης προσθή¬ 


κης του δώματος που αλλοιώνει την αρχική σύνθεση του κτιρίου και την 
αντικατάστασή της με νέα κατασκευή, η μορφή και ο όγκος της οποίας 
θα πρέπει να μελετηθεί και να εγκριθεί από την αρμόδια Επιτροπή Πο- 
λεοδομικού και Αρχιτεκτονικού Ελέγχου (ΕΠΑΕ). 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή τόσο των επιμέρους αρχιτεκτονικών 
ή διακοαμητικών στοιχείων του όσο και του ίδιου του κτιρίου. 

3. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς των χαρακτηριζόμενου ως διατη¬ 
ρητέου κτιρίου, εφόσον δεν αλλοιώνεται ο γενικός αρχιτεκτονικός χαρα¬ 
κτήρας και οι βασικές αρχές της σύνθεσης του κτιρίου. 

4. Οποιαδήποτε οικοδομική εργασία στο εξωτερικό ή εσωτερικό του 
διατηρητέου κτιρίου ή στον ακάλυπτο χώρο του οικοπέδου όπως και η 
τοποθέτηση επιγραφής εγκρίνεται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στην πρόσοψη, στους εξώστες ή στο δώμα του κτιρίου. 

Στην πρόσοψη των κτιρίων επιτρέπεται η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν χρήση των χώρων 
του κτιρίου. 

6. Η στερέωση των επιγραφών στην πρόσοψη του κτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτή ή 
αλλοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης στο κτίριο περισσοτέρων από μια επι¬ 
γραφών ή προσθήκης επιγραφής, εξετάζεται η συνολική τοποθέτηση και 
σύνθεσή τους στο κτίριο. Η Ε.Π.Α.Ε. μπορεί να επιβάλει τροποποιήσεις 
στις ήδη υπάρχουσες επιγραφές με σκοπό την επίτευξη του αρτιότερου 
αισθητικού αποτελέσματος. 

8: Μέσα σε έξι (6) μήνες από τη δημοσίευση της απόφασης αυτής επι¬ 
βάλλεται στους ιδιοκτήτες η υποβολή στην Ε.Π.Α.Ε. έγχρωμων φωτο¬ 
γραφιών της πρόσοψης του κτιρίου προκειμένου να ελεγχθεί η εναρμό¬ 
νιση των επιγραφών στη μορφολογία του. 

Εάν από τον έλεγχο αυτό προκόψει η μη εναρμόνιση της επιγραφής 
με τη μορφολογία του κτιρίου, οι ενδιαφερόμενοι είναι υποχρεωμένοι 
μέσα σε έξι (6) μήνες από την κοινοποίηση της σχετικής γνωμοδότησης 
της Ε.Π.Α.Ε. να την αφαιρέσουν άλλως εφαρμόζονται οι διατάξεις περί 
αυθαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και υπόκεινται 
στις διατάξεις περί αυθαιρέτων. 

9. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 1 Σεπτεμβρίου 1988 

Ο ΥΠΟΥΡΓΟΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

Αριθ. οιχ. 3241 (8) 

Χαρακτηρισμός ως διατηρητέου του αρχιτεκτονικού συνόλου της οδού 

Αντιγονιδών της θεσ/νίκης που αποτελείται από τα εξής κτίρια: 

Αντιγονιδών 1-Αντιγονιδών 15-Αντιγονιδών 16, Αμβροσίου 1-3 

και Εγνατίας 27 και Αντιγονιδών και καθορισμός ειδικών όρων προ¬ 
στασίας και περιορισμών δόμησης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις δ/ξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210 Α) και ειδικότερα των άρθρων 3 και 4 αυτού, όπως 
τροποποιήθηκε με το Ν. 1772/13.5.88 (ΦΕΚ 91/17.5.88). 

2. Τις δ/ξεις του Π.Δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157Α). 

3. Τις δ/ξεις του Π.Δ/τος 353/1985 «Μεταβίβαση αρμοδιοτήτων 
στη Δ/νση Οικισμού Θεσσαλονίκης και στη Νομαρχία Θεσσαλονίκης» 
(ΦΕΚ 128 Α ). 

4. Την 75724/1151/1983 κοινή απόφαση των Υπουργών Προε¬ 
δρίας Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767 Β) όπως τροποποιήθηκε με την 28112/356/1985 όμοια 
απόφαση (ΦΕΚ 205 Β). 

5. Τις διατάξεις του Π.Δ/τος 358/86 «Καθορισμός αρμοδιοτήτων 
Υπουργείου Β. Ελλάδας» (ΦΕΚ 158 Α). 

6. Την 31252/1530/1987 κοινή απόφαση των Υπουργών Προε¬ 
δρίας της Κυβέρνησης, Εσωτερικών και Περιβάλλοντος, Χωροταξίας 
και Δημ. Έργων (ΦΕΚ 482 Δ/29.5.87). 

7. Την από 16.9.87 αιτιολογική έκθεση της Δ/νσης Οικισμού Θεσ¬ 
σαλονίκης, σχετικά με το χαρακτηρισμό του αρχιτεκτονικού συνόλου 
της οδού Αντιγονιδών της Θεσσαλονίκης ως διατηρητέου. 

8. Τη γνωμοδότηση της 27ης/17.9.87 συνεδρίασης της ΕΠΑΕ/ 
ΔΟΘ. 

9. Την από 29.3.88 ένσταση του Κ. Βαλκάνου για το χαρακτηρισμό 
του κτιρίου επί της Αντιγονιδών 15. 

10. Τη γνωμοδότηση της 9ης/3.5.88 συνεδρίασης της Ε.Π.Α.Ε. 
της Δ/νσης Οικισμού Θεσσαλονίκης με την οποία απερρίφθη η ένσταση, 
αποφασίζουμε: 

Γ. Χαρακτηρίζουμε ως διατηρητέο το αρχιτεκτονικό σύνολο που βρί¬ 
σκεται στην οδό Αντιγονιδών του ρυμοτομικού σχεδίου θεσ/νίκης και 
που αποτελείται από τα κτίρια: α) Εγνατίας 27 και Αντιγονιδών χαρα¬ 
κτηρίζονται ως διατηρητέα το ισόγειο το πατάρι και οι τρεις πρώτοι όρο¬ 
φοι. β) Αντιγονιδών 1: χαρακτηρίζονται ως διατηρηρέα το ισόγειο και οι 
τρεις πρώτοι όροφοι - ασυμβίβαστες επιγραφές, γ) Αντιγονιδών 15 χα¬ 
ρακτηρίζεται διατηρητέο το κτίριο με δυνατότητα προσθήκης ενός ορό¬ 
φου. δ) Αντιγονιδών 16 και Αμβροσίου 1 -3: χαρακτηρίζονται ως διατη¬ 
ρητέα τα κτίρια, όπως φαίνονται σημειωμένα με διαγράμμιση στο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από την 
Προϊστάμενη της Δ/νσης Οικισμού θεσ/νίκης και που συνοπτικό του 


αντίτυπο δημοσιεύεται με την απόφαση αυτή επειδή πρόκειται για αξιό¬ 
λογα παραδοσιακά κτίρια της ίδιας περίπου χρονικής περιόδου με τα 
οποία διατηρείται η φυσιογνωμία του αστικού παρελθόντος της περιο¬ 
χής- 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή τόσο των επιμέρους αρχιτεκτονικών 
ή διακοαμητικών στοιχείων τους όσο και των ίδιων των κτιρίων. 

3. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς των χαρακτηριζόμενων ως δια¬ 
τηρητέων κτιρίων, εφόσον δεν αλλοιώνεται ο γενικός αρχιτεκτονικός 
χαρακτήρας και οι βασικές αρχές της σύνθεσής τους. 

4. Οποιαδήποτε οικοδομική εργασία στο εξωτερικό ή εσωτερικό των 
διατηρητέων κτιρίων ή στον ακάλυπτο χώρο των οικοπέδων όπως και η 
τοποθέτηση επιγραφής εγκρίνεται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στην πρόσοψη, στους εξώστες ή στο δώμα του κτιρίου. 
Στις προσόψεις των κτιρίων επιτρέπεται η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν χρήση των χώρων 
των κτιρίων. 

6. Η στερέωση των επιγραφών στην πρόσοψη-των κτιρίων επιβάλλε¬ 
ται να γίνεται κατά τρόπο που να μην επιφέρει μόνιμη βλάβη· σ’ αυτή ή 
αλλοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης στο κάθε κτίριο περισσοτέρων από μια 
επιγραφών ή προσθήκης επιγραφής, εξετάζεται η συνολική τοποθέτηση 
και σύνθεσή τους στο κτίριο. Η Ε.Π.Α.Ε. μπορεί να επιβάλει τροποποιή¬ 
σεις στις ήδη υπάρχουσες επιγραφές με σκοπό την επίτευξη του αρτιότε¬ 
ρου αισθητικού αποτελέσματος. 

8. Μέσα σε έξι (6) μήνες από τη δημοσίευση της απόφασης αυτής επι¬ 
βάλλεται στους ιδιοκτήτες η υποβολή στην Ε.Π.Α.Ε. έγχρωμων φωτο¬ 
γραφιών της πρόσοψης του κάθε χτιρίου προκειμένου να ελεγχθεί η 
εναρμόνιση των επιγραφών στη μορφολογία του. 

Εάν από τον έλεγχο αυτό προκύψει η μη εναρμόνιση της επιγραφής 
με τη μορφολογία του κτιρίου, οι ενδιαφερόμενοι είναι υποχρεωμένοι 
μέσα σε έξι (6) μήνες από την κοινοποίηση της σχετικής γνωμοδότησης 
της Ε.Π.Α.Ε. να την αφαιρέσουν, άλλως εφαρμόζονται οι διατάξεις περί 
αυθαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και υπόκεινται 
στις διατάξεις περί αυθαιρέτων. 

9. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 1 Σεπτεμβρίου 1988 
Ο ΥΠΟΥΡΓΟΣ 

ςτυλιανοΣ-αγγελος παπαθεμελης 

Αρ.Η. 1823 (9) 

Χαρακτηρισμός ως διατηρητέων των χτιρίων ποι> βρίσκονται στην οδό 

Κλεισούρας 3 και 7, της θεσ/νίχης και καθορισμός ειδικών όρων 

προστασίας και περιορισμών δόμησης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις δ/ξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210 Α) και ειδικότερα των άρθρων 3 και 4 αυτού, όπως 
τροποποιήθηκε με το Ν. 1772/13.5.88. 

2. Τις δ/ξεις του Π.Δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157Α). 

3. Τις δ/ξεις του Π.Δ/τος 353/1985 «Μεταβίβαση αρμοδιοτήτων 
στη Δ/νση Οικισμού Θεσσαλονίκης και στη Νομαρχία Θεσσαλονίκης» 
(ΦΕΚ 128 Α'). 

4. Την 75724/1151/83 κοινή απόφαση των Υπουργών Προεδρίας 
της Κυβέρνησης και Χωροταξίας, Οικισμού και Περιβάλλοντος (ΦΕΚ 
767 Β) όπως τροποποιήθηκε με την 28112/356/1985 όμοια από¬ 
φαση (ΦΕΚ 205 Β). 

5. Την 31252/1530/1987 κοινή απόφαση των Υπουργών Προε¬ 

δρίας της Κυβέρνησης, Εσωτερικών και Περιβάλλοντος, Χωροταξίας 
και Δημ. Έργων (ΦΕΚ 482 Δ/29.5.87). ) 

6. Τις διατάξεις του Π.Δ/τος 358/86 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158 Α). 

7. Την από 12.10.87 αιτιολογική έκθεση της Δ/νσης Οικισμού Θεσ¬ 
σαλονίκης, σχετικά με το χαρακτηρισμό των κτιρίων στην οδό Κλεισού¬ 
ρας 3 και 7 της Θεσσαλονίκης ως διατηρητέων. 

8. Τις ενστάσεις των ενδιαφερομένων και το πρακτικό της 9ης/ 
3.5.88 συνεδρίασης της ΕΠΑΕ, της Δ/νσης Οικισμού Θεσσαλονίκης, 
αποφασίζουμε: 

1. Τον χαρακτηρισμό ως διατηρητέων των κτιρίων της οδού Κλει¬ 
σούρας με αριθμούς 3 και 7 του ρυμοτομικού σχεδίου θεα/νίκης, όπως 
φαίνονται σημειωμένα με διαγράμμιση στο σχετικό πρότυπο διάγραμμα 
σε κλίμακα 1:500 που θεωρήθηκε από την Προϊστάμενη της Δ/νσης 
Οικισμού θεσ/νίκης και που συνοπτικό του αντίτυπο δημοσιεύεται με 
την απόφαση αυτή επειδή πρόκειται για κτίρια της πυρίκαυστης ζώνης 
της θεσ/νίκης που σώζονται από την περίοδο της ανοικοδόμησης μετά 
την πυρκαγιά του 1917 στο δρόμο αυτό, ο οποίος κατέχει σημαντική 
θέση στον ιστορικό πυρήνα της πόλης, οδηγεί στη δυτική πλευρά της βυ¬ 
ζαντινής εκκλησίας «Παναγία των Χαλκέων» εντάσσεται στη γειτονιά 
των Χαλκέων που είναι η μοναδική επαγγελματική γειτονιά τεχνιτών 
που διατηρήθηκε από τα βυζαντινά χρόνια μέχρι και σήμερα. 

Τα κτίρια αυτά παρουσιάζουν ιδιαίτερο αρχιτεκτονικό ενδιαφέρον, με 
αξιόλογα μορφολογικά, δομικά και διακοσμητικά στοιχεία. 


2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή τόσο των επιμέρους αρχιτεκτονικών 
ή διακοσμητικών στοιχείων τους όσο και των ίδιων των κτιρίων. 

3. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς των χαρακτηριζόμενων ως δια¬ 
τηρητέων κτιρίων, εφόσον δεν αλλοιώνεται ο γενικός αρχιτεκτονικός 
χαρακτήρας και οι βασικές αρχές της σύνθεση των κτιρίων. 

4. Οποιαδήποτε οικοδομική εργασία στο εξωτερικό ή εσωτερικό των 
διατηρητέων κτιρίων ή στον ακάλυπτο χώρο των οικοπέδων όπως και η 
τοποθέτηση επιγραφής εγκρίνεται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στην πρόσοψη, στους εξώστες ή στις στέγες των χτιρίων. 
Στην πρόσοψη των χτιρίων επιτρέπεται η τοποθέτηση επιγραφών περιο¬ 
ρισμένων διαστάσεων που πληροφορούν για τυχόν χρήση των χώρων 
των κτιρίων. 

6. Η στερέωση των επιγραφών στις προσόψεις των κτιρίων επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτές ή 
αλλοίωση ή καταστροφή των αρχιτεκτονικών τους στοιχείων. 

7. Σε περίπτωση που στο κτίριο τοποθετούνται περισσότερες από μία 
επιγραφές ή σε περίπτωση προσθήκης νέας επιγραφής, εξετάζεται η συ¬ 
νολική τοποθέτηση και σύνθεσή τους στα κτίρια. Η Ε.Π.Α.Ε. μπορεί να 
επιβάλει τροποποιήσεις στις ήδη υπάρχουσες επιγραφές με σκοπό την 
επίτευξη του αρτιότερου αισθητικού αποτελέσματος. 

8. Μέσα σε έξι (6) μήνες από τη δημοσίευση της απόφασης αυτής επι¬ 
βάλλεται στους ιδιοκτήτες η αφαίρεση των επιγραφών των εξωστών 
των διατηρουμένων ορόφων όπως και η υποβολή στην Ε.Π.Α.Ε. έγ¬ 
χρωμων φωτογραφιών της πρόσοψης των κτιρίων προκειμένου να 
ελεγχθεί η εναρμόνιση των υπολοίπων επιγραφών στη μορφολογία 
τους. Σε περίπτωση που προκόψει από έλεγχο αυτό η μη εναρμόνιση 
των επιγραφών με τη μορφολογία των κτιρίων, οι ενδιαφερόμενοι είναι 
υποχρεωμένοι μέσα σε έξι (6) μήνες από την κοινοποίηση της σχετικής 
γνωμοδότησης της Ε.Π.Α.Ε. να τις αφαιρέσουν, άλλως εφαρμόζονται οι 
διατάξεις περί αυθαιρέτων. Σε περίπτωση μη έγκαιρης υποβολής των 
παραπάνω φωτογραφιών οι τυχόν υπάρχουσες επιγραφές θεωρούνται 
αυθαίρετες και υπόκεινται στις διατάξεις περί αυθαιρέτων. 

9. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Θεσσαλονίκη, 8 Ιουλίου 1988 

Ο ΥΠΟΥΡΓΟΙ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

